કદમ-દર-કદમ પ્રયત્નો થકી જ આત્મવિશ્ર્વાસ વધે છે. હું જે છું તેનાથી હું વધારે કરી શકું છું. એના માટે મારે જે કાંઈ પણ કરવું પડે એ કરી છૂટીશ. આ પ્રકારનો ભાવ કેળવો. શાળામાં જતા પહેલાં તમારા દિમાગમાંથી એ વાત બિલકુલ કાઢી નાખો કે, કોઈ તમારી પરીક્ષા લેવાનું છે. કોઈ તમને માર્ક્સ આપવાનું છે. દિમાગમાં ભરી દો કે, તમે જ તમારા પરીક્ષક છો. તમે જ તમારું ભવિષ્ય નક્કી કરવાના છો. હું મારા મોટા ઇરાદાઓને વળગી રહીશ. આ ભાવ મનમાં લાવી દો. જીવનમાં સફળતા મેળવવા માટે ક્ષમતા-સંસાધનની સાથે આત્મવિશ્ર્વાસ પણ જરૂરી છે.